Viborger Samler, 1841-09-20
"J Anledning af, at der af 2de Afsendinge fra Gjendøbermenighederne i Storbritannien, Dowson og Giles, er skeet Jntercession hos Hs. M. Kongen, angaaende de tvende her arresterede Gjendøbere, Brødrene Peter og Adolph Mønsters Løsladelse, skulde Cancelliet, forinden der tages nogen Bestemmelse i Henseende til Appellen af den ved den kongelige Lands-Overret samt Hof= og Stadsret under 7de d. M. over bemeldte Peter og Adolph Mønster for lovstridige Religionsforsamlingers Afholdelse m. m. afsagte Dom, tjenstlig have Hr. Etatsraaden anmodet om at betyde fornævnte Tiltalte, at de, saafremt de ville forpligte sig til, inden der tages Bestemmelse om, hvorvidt nogen Religionsfrihed kunde være at tilstaae Giendøberne her i Landet, at afholde sig fra at holde Forsamlinger til fælles Religionsøvelse, at uddeele Nadverens Sacrammente og optage nye Medlemmer i Menigheden, og saaledes forholde sig i al Stilhed, strax kunne sættes paa fri Fod, hvorhos Hr. Etatsraaden, for det Tilfælde, at de Tiltalte maatte erklære sig villige til at indgaae en saadan Forpligtelse, behageligen vilde modtage deres i saa Henseende afgivende Erklæring til Fogedprotocollen." Kongens Foged har derefter strax indberettet til Cancelliet, at Brødrene Mønster begge have erklæret, at de ikke for deres Samvittigheds Skyld kunne modtage Friheder paa de tilbudne Vilkaar, og at de ikke ønske at komme i Frihed, saalænge Menigheden ikke har Religionsfrihed, da deres Pligt ikke vil tillade dem, naar de komme i Frihed, at afholde sig fra det, hvis Undladelse skulle være Betingelsen for deres Frigivelse. De have derhos forsikret, at det alene er af den anførte Grund, og ingenlunde af Trods eller Forfængelighed, at de maae forkaste det gjorte Tilbud. Den 15de Septbr. Formiddag henved Kl. 11 er den bekjendte Escamoteur, Prof. Hesbee, død i Hotel du Nord af Blodspytning. Den Afdøde var 44 Aar gl. (Da.)Et Selvmord er destoværre atter hændet her i Staden, idet en agtet Handlende i Onsdags Middags har berøvet sig Livet ved i et varmt Bad at aabne Aarerne paa flere Steder af Legemet. Efter Forlydende skal den ulykkelige Mands Bevæggrund have været en endog ugrundet Frygt for pludseligt at lide et stort Pengetab. (Da.)J Anledning af Rygterne og forskjellige Mishandlinger af Mandskabet paa Fregatten Bellona, har den Næstcommanderende, Capitain Steen Bille, i en Skrivelse til Admiralitetet selv forlangt sit Forhold undersøgt. Randers, den 18de Septbr. Efter i halvniende Aar at have med Nidkjærhed virket som Overlærer ved herværende lærde Skole, afreiste Hr. Magister C. F. Jngerslev idag til sit nye Kald, som Rector for Viborg Cathedralskole. Randers Skole maae derved beklage Tabet af en høifortjent Lærer, og at Hr. Magisteren var ligesaa elsket som agtet, derom vidnede noksom de mange vaade Blikke, da han, selv dybt bevæget, igaar Eftermiddags holdt sin Afskedstale i Medlærernes og samtlige Disciples Nærværelse. Hans Eftermand her ved Skolen er endnu ikke kaldet. Skolen dimitterer i Aar følgende 7 Disciple til Universitetet: O. A. Hougaard; J. C. Snog; H. N. Nødskou; P. N. Jessen; J. C. Kiilsgaard; F. C. Nannestad og S. C. Schiøning. J det nu henvundne Skoleaar har Skolen været freqventeret af 67 Disciple, hvoraf ikkun 20 have deres Hjem her i Byen. (Rd. Av.)